கேள்வி: குமாரபாளையம் - முக்கியத்தொழில் பற்றி நீங்கள் என்ன அறிந்துள்ளீர்கள்?
பதில்: ஈரோட்டிலிருந்து சுமார் 15 கி.மீ. தொலைவில் இருக்கிறது குமாரபாளையம். இந்தியாவின் பல பகுதிகளுக்கும் இங்கிருந்து தான் கைலி (அ) லுங்கி (அ) வேட்டி ஏற்றுமதியாகிறது. இங்கு தயாராகும் கைலிகள் அதிக தரமானவை. குமாரபாளையமும் அதற்குப் பக்கத்திலுள்ள பள்ளிப்பாளையமும் விசைத்தறி மூலம் கைலிகள் தயாரிப்பதில் தமிழகத்திலேயே முன்னணியில் உள்ளன. கைலிகளின் தரத்தை நூல், எடையை வைத்து கண்டுபிடிக்க வேண்டும். பொதுவாக, ஒரு மீட்டர் துணியின் எடை 90-120 கிராம் வரை இருக்கும். 1975-க்குப் பிறகு தமிழகத்தில் காட்டன் கைலிகள் பரவலாகப் புழக்கத்தில் வர ஆரம்பித்ததிலிருந்தே இங்கு உற்பத்திகள் தொடங்கபட்டன. இங்கு சுமார் இரண்டு லட்சம் தொழிலாளர்கள் இத்தொழிலை நம்பி உள்ளனர். கைலிகள் புழக்கத்தில் வந்த காலகட்டத்தில், கைலியில் கஞ்சியை ஊற்றி நூலை உறுதியாக்கும் முறை குமாரபாளையத்தில் உள்ளது. இதில் ஒரு மீட்டர் 120 கிராம் எடை கொண்ட துணியில் நெய்யப்படுவதுதான் முதல் தரமான கைலி. கைலிகள் தவிர, தளபதி வேட்டி என்று அழைக்கப்படும் வேஷ்டிகளும் இங்கு உற்பத்தி செய்யப்படுகின்றன. இந்த வகை வேஷ்டிகள் கேரளாவில் அதிக அளவில் பயன்படுத்தப்படுவதால், அதை தயாரிப்பதற்கென்றே பல விசைத்தறிக் கூடங்கள் இருக்கின்றன. அதிலும், குறிப்பாக காவி நிறத்தில் தயாராகும் தளபதி வேஷ்டிகள்தான் அதிகமாக ஏற்றுமதி செய்யப்படுகின்றன. இவை தவிர, கைக்குட்டைகளும், டிஸ்கோ துண்டுகளும் இங்கு தயாராகின்றன. இதனை கிலோ கணக்கில் எடையிட்டு விற்கிறார்கள்.
கேள்வி: குமாரபாளையம் - 2011 உள்ளாட்சித் தேர்தல் பற்றி விளக்கவும்.
பதில்: மொத்தம் 33 வார்டுகளை உள்ளடக்கியது,இதில் 2011-ஆம் ஆண்டு நடந்த உள்ளாட்சி தேர்தலில் கட்சி சாரா வேட்பாளராக நின்ற கி. தனசேகரன் வெற்றி பெற்று நகராட்சித் தலைவரானார். {| class="wikitable sortable" |- ! வேட்பாளர் !! கட்சி !! பெற்ற வாக்குகள் |- | கொ. அண்ணாதுரை ||சுயேச்சை||436 |- |மா. கவிதா ||சுயேச்சை||200 |- | இரா. குணசேகரன் ||திமுக||9,246 |- | கி. தனசேகரன் ||சுயேச்சை||17,276 |- | நாகராஜன் ஏ.கே.||அதிமுக||12,471 |- | பழனிசாமி கே.சி.||பாமக||442 |- | மாதேஸ்வரன் ப்பி.ஏ.||தேமுதிக||2,937 |- | மோகன் வெங்கட்ராமன் டி.கே.ப்பி.||இந்திய தேசிய காங்கிரசு||1,695 |- | கி. லோகநாதன் ||சுயேச்சை||175 |}